cyanic-selkie/wikianc huggingface dataset:
अखिल भारतीय हिन्दू महासभा
अखिल भारत हिन्दू महासभा भारत का एक राजनीतिक दल है। यह एक भारतीय हिन्दू राष्ट्रवादी संगठन है। इसकी स्थापना सन १९१५ में हुई थी। विनायक दामोदर सावरकर इसके अध्यक्ष रहे। केशव बलराम हेडगेवार इसके उपसभापति रहे। बालकृष्ण शिवराम मुंजे हिन्दू महासभा के सदस्य थे। वे सन १९२७-२८ में अखिल भारत हिन्दू महासभा के अध्यक्ष रहे। राष्ट्रीय स्वयंसेवक संघ को बनवाने में इनका बहुत योगदान था। संघ के संस्थापक केशव बलिराम हेडगेवार के वे राजनितिक गुरु थे। भारत के स्वतन्त्रता के उपरान्त जब महात्मा गांधी की हत्या हुई तब इसके बहुत से कार्यकर्ता इसे छोड़कर भारतीय जनसंघ में भर्ती हो गये।
स्थापना
सन् 1915 में मदनमोहन मालवीय के नेतृत्व में प्रयाग में हिंदू महासभा की स्थापना की गई। सन् 1916 में अंबिका चरण मजूमदार की अध्यक्षता में लखनऊ में कांग्रेस अधिवेशन हुआ। लखनऊ कांग्रेस ने मुस्लिम लीग से समझौता किया जिसके कारण सभी प्रांतों में मुसलमानों को विशेष अधिकार और संरक्षण प्राप्त हुए। हिंदू महासभा ने सन् 1917 में हरिद्वार में महाराजा नंदी कासिम बाजार की अध्यक्षता में अपना अधिवेशन करके कांग्रेस-मुस्लिम लीग समझौते तथा चेम्सफोर्ड योजना का तीव्र विरोध किया।
अंग्रेजों ने स्वाधीनता आंदोलन का दमन करने के लिए रौलट ऐक्ट बनाकर क्रांतिकारियों को कुचलने के लिए पुलिस और फौजी अदालतों को व्यापक अधिकार दिए। कांग्रेस की तरह हिंदू महासभा ने भी इसके विरुद्ध आंदोलन चलाया। उसी समय गांधी ने तुर्की के खलीफा को अंग्रेजों द्वारा हटाए जाने के विरुद्ध तुर्की के खिलाफत आंदोलन के समर्थन में भारत में भी खिलाफत आंदोलन चलाया।
सन् 1925 में कलकत्ता नगरी में लाला लाजपत राय की अध्यक्षता में हिंदू महासभा का अधिवेशन हुआ जिसमें प्रसिद्ध कांग्रेसी नेता मुकुंदराव आनंदराव जयकर भी सम्मिलित हुए। सन् 1926 में देश में प्रथम निर्वाचन होने जा रहा था। अंग्रेजों ने असंबलियों में मुसलमानों के लिए स्थान सुरक्षित कर दिए। हिंदूमहासभा ने पृथक् निर्वाचन के सिद्धांत और मुसलमानों के लिए सीटें सुरक्षित करने की विरोध किया।
जब अंग्रेजों का साइमन कमीशन, रिफार्म ऐक्ट में सुधार के लिए भारत आया, तो हिंदू महासभा ने भी कांग्रेस के कहने पर इसका बहिष्कार किया। लाहौर में हिंदू महासभा के अध्यक्ष लाला लाजपत राय स्वयंसेवकों के साथ कमीशन के बहिष्कार के लिए एकत्र हुए। पुलिस ने लाठी प्रहार किया, जिसमें लाला को चोट आई और उनकी मृत्यु हो गई। ब्रिटिश सरकार ने लंदन में गोलमेज सम्मेलन आयोजित करके हिंदू, मुसलमान, सिक्ख आदि सभी के प्रतिनिधियों को बुलाया। हिंदू महासभा की ओर से डॉ॰ धर्मवीर, मुंजे, बैरिस्टर जयकर आदि सम्मिलित हुए। हिंदू महासभा ने सिंध प्रांत को बंबई से अलग करने का भी विरोध किया।
सावरकर का आगमन
सन् 1937 में जब हिन्दू महासभा काफी शिथिल पड़ गई थी और गांधी लोकप्रिय हो रहे थे, तब वीर सावरकर रत्नागिरि की नजरबंदी से मुक्त होकर आए। वीर सावरकर ने सन् 1937 में अपने प्रथम अध्यक्षीय भाषण में कहा कि हिंदू ही इस देश के राष्ट्रीय हैं और आज भी अंग्रेजों को भगाकर अपने देश की स्वतंत्रता उसी प्रकार प्राप्त कर सकते हैं, जिस प्रकार भूतकाल में उनके पूर्वजों ने शकों, ग्रीकों, हूणों, मुगलों, तुर्कों और पठानों को परास्त करके की थी। उन्होंने घोषणा की कि हिमालय से कन्याकुमारी और अटक से क़टक तक रहनेवाले वह सभी धर्म, संप्रदाय, प्रांत एवं क्षेत्र के लोग जो भारत भूमि को पुण्यभूमि तथा पितृभूमि मानते हैं, खानपान, मतमतांतर, रीतिरिवाज और भाषाओं की भिन्नता के बाद भी एक ही राष्ट्र के अंग हैं क्योंकि उनकी संस्कृति, परंपरा, इतिहास और मित्र और शत्रु भी एक हैं - उनमें कोई विदेशीयता की भावना नहीं है।
रक्षा ब्लू
परिचय
नील जिह्वा रोग के लिए रक्षा ब्लू नाम का वैक्सीन लॉन्च किया गया है।
विस्तार
8 जनवरी 2015 को घातक नील जिह्वा रोग (ब्लू टंग डीजिज) से निपटने के लिए रक्षा ब्लू नाम के वैक्सीन को लॉन्च किया गया। इसे हैदराबाद, तेलंगाना में इंडियन इम्युनोलॉजिकल्स लिमिटेड (आईआईएल) की गाचीबाउली सुविधा द्वारा शुरु किया गया है।
वैक्सीन को लॉन्च करने का उद्देश्य नील जिह्वा रोग की वजह से पशु खेती समुदाय को होने वाले आर्थिक नुकसान को कम करना है। नील जिह्वा रोग के लिए यह भारत का पहला वैक्सीन है. विषाणु से फैलने वाली इस बीमारे के पूरी दुनिया में 24 प्रकार हैं. इनमें से पांच प्रकार भारत में अधिक प्रचिलत हैं।
वैक्सीन को देश में ब्लूटंग वायरस के पांच प्रकार से जानवरों को बचाने के लिए किया गया है। किसानों के लिए वैक्सीन की हर खुराक पांच रूपये में उपलब्ध होगी। यह वैक्सीन आईआईएस, TANUVAS (तमिलनाडु यूनिवर्सिटी ऑफ वेटेनरी एंड एनिमल साइंसेस) और आईसीएआर (भारतीय कृषि अनुसंधान परिषद) के सामूहिक प्रयास का परिणाम है। इस वैक्सीन को बनाने में तीन वर्ष का समय लगा है।
इस वैक्सीन को आईआईएल के हैदराबाद सुविधा में विकसित किया जाएगा जो तीन मिलियन खुराकों की पहली खेप तैयार करेगा। यह वैक्सीन चार वर्ष की उम्र वाले पशुओं की आबादी को दिया जाएगा और तीम महीनों में बूस्टर खुराक एवं हर वर्ष एक खुराक उन्हें दी जाएगी।
नील जिह्वा रोग (ब्लूटंग डिजीज)
नील जिह्वा रोग (ब्लूटंग डिजीज) एक गैर– संक्रामक, कीटों से फैलने वाला, जुगाली करने वाले जानवरों को होने वाली वायरल बीमारी है जो देश भर के लाखों भेड़ों, बकरियों, भैंसों, हिरण, ऊंटों और मृगों को प्रभावित करती है। यह रोगजनक वायरस– रीयोवीरीडे परिवार के ऑर्बिवायरस जीनस के ब्लूटंग वायरस (बीटीवी) की वजह से होता है और यह मिड्ज कुलीकोडिज इमिकोला, कूलिकोडिज वारिपेन्निस और अन्य कुलिकोडिस के जरिए फैलता है।
दशकुमारचरित
दशकुमारचरित, दंडी (षष्ठ या सप्तम शताब्दी ई.) द्वारा प्रणीत संस्कृत गद्यकाव्य है। इसमें दश कुमारों का चरित वर्णित होने के कारण इसका नाम "दशकुमारचरित" है।
रचयिता
दण्डी द्वारा रचित "अवंतिसुन्दरी कथा" नामक गद्यकाव्य (अनन्तशयन ग्रंथावली, त्रिवेन्द्रम से प्रकाशित) की खोज से दशकुमारचरित की समस्या और भी जटिल बन गई है। ये विकल्प उपस्थित होते हैं कि क्या दशकुमारचरित और अवंतिसुंदरी कथा दोनों के रचयिता दंडी एक ही हैं अथवा भिन्न-भिन्न हैं; और यदि इन दोनों के लेखक एक ही दंडी मान लिए जाएँ, तो क्या ये दोनों गद्यकाव्य एक दूसरे के पूरक हैं अथवा दो स्वतंत्र गद्यकाव्य हैं। कुछ विद्वान् इस पक्ष में हैं कि अवंतिसुंदरी कथा ही मूल दशकुमारचरित का खोया हुआ भाग है और दोनों मिलाकर एक ही गद्यकाव्य हैं। विद्वानों का दूसरा वर्ग इस विचार से बिलकुल सहमत नहीं है।
संरचना
दशकुमारचरित के हस्तलिखित तथा प्रकाशित संस्करणों में प्रायः तीन भाग हैं-
इनमें से ग्रंथ का मध्य भाग ही, जो आठ उच्छ्वासों में विभक्त है, दण्डी की मौलिक कृति माना जाता है, परन्तु क्योंकि इनमें राजवाहन की असम्पूर्ण कथा एवं सात मित्रों की कथाएँ हैं अतः वह असम्पूर्ण है। शेष भाग अर्थात् पूर्वपीठिका और उत्तरपीठिका अन्य लेखकों की रचनाएँ हैं जो कालान्तर में मूल ग्रंथ के आदि और अंत में क्रमशः जोड़ दी गई है। विद्वानों की धारणा है कि दण्डी ने पहले अवश्य पूर्ण ग्रंथ की रचना की होगी, किंतु बाद में कारणवश वे भाग नष्ट हो गए। दंडी के मूल ग्रंथ के आठ उच्छ्वासों में केवल आठ कुमारों की कथा आती है। किन्तु पूर्वपीठिका में दी गई दो कुमारों ( पुष्पोदभव एवं सोमदत्त ) की कथा मिलाकर दस कुमारों की संख्या पूरी हो जाती है। इसी प्रकार मूल ग्रंथ के आठवें उच्छ्वास में वर्णित अपूर्ण विश्रुत चरित को उत्तरपीठिका में पूरा किया गया है।
कथा
मूल दशकुमारचरित के प्रथम उच्छ्वास का आरंभ एकाएक मुख्य नायक राजकुमार राजवाहन को एक बन्दी के रूप में प्रस्तुत करते हुए होती है। बाद में चम्पा के अभियान में राजवाहन को उसके भूले भटके सभी साथी मिल जाते हैं जो शेष सात उच्छवासों में अपनी-अपनी रोमांचकारी एवं कुतूहलजनक घटनाओं को राजवाहन से कहते हैं। दूसरे उचछ्वास में उपहार वर्मा की कथा आती है जो अत्यंत विस्तृत एव विनोदपूर्ण हैं। मारीचि नाम के ऋषि तथा वास्तु-पाल नाम के श्रेष्ठी का प्रवंचना बहुत रोचक है। नायक के द्युतशाला में अनुभव तथा घरों में सेंध लगाना आदि हास्यपूर्ण घटनाएँ हैं। तृतीय उच्छ्वास से लेकर षष्ठ उच्छ्वास तक क्रमश: उपहार वर्मा, अर्थपाल, प्रमति तथा मित्रगुप्त की कथाएँ हैं। तीसरे उच्छ्वास में उपहार वर्मा की कथा है। उसने राज्यापहारी के मन पर अधिकार करके अपनी अदभुत सौन्दर्य देने की शक्ति के विषय में सुझाया। इस प्रकार सौन्दर्यशक्ति के बहाने से उनकी हत्या कर दी तथा अपने पिता के खोए हुए राज्य को वापस लिया। चतुर्थ उच्छ्वास में बतलाया गया है कि अर्थपाल ने अपने पिता के खोए मन्त्रिपद तथा मणिकार्णिका नामक राजकुमारी को प्राप्त किया। पंचम उच्छ्वास में प्रमति श्रावस्ती की राजकुमारी का पाणिग्रहण करता है। युवराज की यात्रा के वर्णन में ग्राम्य तथा नागरिक जीवन का अनेक प्रकार का उल्लेख प्राप्त होता है। पष्ठ उच्छ्वास में मित्रगुप्त के द्वारा खुँह देश की राजकुमारी की प्राप्ति का वर्णन है। इसमें दण्डी ने समुद्र पर किये गये साहसों का वर्णन किया है। सप्तम उच्छ्वास में मंत्रगुप्त की कथा है। इस उच्छ्वास की यह विशेषता उल्लेखनीय है कि इसमें कथावक्ता का ओष्ठ उसकी प्रेयसी द्वारा काटे जाने के कारण ओष्ठ से उच्चार्यमाण पवर्ग के वर्णों का प्रयोग नहीं हुआ है। अष्टम उच्छ्वास में विश्रुत के साहसिक कार्यो का वर्णन है जो विदर्भ देश के राजकुमार को उसका खोया हुआ राज्य दिलाता है। इसमें राजनीतिशास्त्र पर परिष्कृत व्यंग्य है। आनन्द एवं सुगम जीवन का सशक्त प्रतिपादन त्रुटिपूर्ण हेतु पर आधरित है। एकाएक प्रारम्भ के समान यहाँ कृति एकाएक समाप्त हो जाती है।
महत्त्व
संस्कृत साहित्य में दशकुमारचरित का अनुपम स्थान है। वस्तुत: यह संस्कृत गद्यकाव्य आधुनिक उपन्यासों के बहुत निकट है। यह तत्कालीन समाज का सर्वांगीण यथार्थ चित्र उपस्थित करता है। दशकुमारचरित धूर्तता से पूर्ण काव्य कहा जाता है। द्युतक्रीड़ा, सेंध लगाना, चालाकी, धूर्तता, प्रवंचना, हिंसा, हत्या, जालसाजी, अपहरण एवं अवैध प्रेम एक-एक अथवा सामूहिक रूप में सब कथाओं में मिलते हैं। लेखक का समाज के प्रति व्यवहार अतीव सोपालम्भ है। ब्राह्राण, संन्यासी, राजा, राजकुमारियाँ एवं पवित्र साधुओं का उपहास किया गया है। देवताओं को भी नहीं छोड़ा गया। परन्तु इसका उद्देश्य अनैतिकता का समर्थन करना नहीं है। लोगों की मिथ्या मान्यताओं का विश्लेषण करके समाज के सम्मुख प्रस्तुत करना ही इनका मुख्य उद्देश्य है।
मुख्य कथावस्तु को अवांतर कथाओं के साथ बड़ी कुशलता से पिरोया गया है। कथा का प्रवाह जो आदि से अंत तक अबाधगति से चलता है, रोचक एवं कुतूहलवर्धक है। उपलब्ध प्राचीन संस्कृत गद्यकाव्यों में दंडी का दशकुमारचरित ही एक ऐसा गद्यकाव्य है, जो सरल एवं स्वाभाविक गद्य शैली में लिखा गया है।
दण्डी का चरित्र-चित्रण बहुत प्रभावशाली है। उन्होंने मारीचि ऋषि, गणिका काममंजरी, तथा धात्री श्रृंगालिका तथा सिपाहियों के अफसर कान्तक के जीवन-चित्र प्रदर्शित किए हैं। कवि द्वारा प्रस्तुत मनोरंजन स्थितियों में हास्य एवं व्यंग्य अभिव्याप्त हैं। निस्सन्देह दण्डी का भाषा पर अधिकार है परन्तु वह बढ़ा चढ़ाकर वस्तुओं का वर्णन नहीं करते और अपनी काव्यकला की प्रौढ़ता का सूक्ष्म दृष्टि से प्रदर्शन कर पाठक के हृदय पर प्रभाव डालते हैं। संस्कृत आलोचक उनके उत्कृष्ट शब्द सौन्दर्य की सराहना करते हैं। विद्वानों में यह प्रसिद्ध उक्ति प्रचलित है 'दण्डिनः पदलालित्यम्' और इसके दण्डी अधिकारी भी हैं। अनुप्रास के ललित प्रयोग से दण्डी मनोरंजक ध्वनि प्रभाव उत्पन्न करते हैं। वे लम्बे समासों का प्रयोग करते हैं परन्तु अर्थ की व्यक्ति में अस्पष्टता नहीं आने देते। उनके वर्णन प्रभावशाली एवं हृदयग्राही होते हैं परन्तु वे पाठक के हृदय को आकर्षित किये रखते हैं क्योंकि उनके अलंकारों के प्रयोग एवं वर्णनीय विषय में एक कलात्मक सन्तुलन रहता है। दण्डी के पदलालित्य के उदाहरण रूप प्रस्तुत हैं-
अथवा
इस प्रकार के उदाहरण प्राय: प्राचुर्य से मिलते हैं और 'दण्डिनः पदलालित्यम्' की उक्ति को सिद्ध करते हैं। दण्डी का पदलालित्य गौरव का विषय है। उनकी भाषा में सुकुमारता, परिष्कार, प्रांजलता, प्रसाद और माधुर्य गुण प्राप्त होते हैं। दशकुमारचरित पढ़ने पर पाठक को यह अनुभूति होती है कि वह कुछ सरस रचना का रसास्वाद कर रहा है। जीवन की अनुभूतियाँ आँखों के समक्ष उतर आती हैं और वह कवि को अपना एक अतरंग मित्र सा अनुभव करता है। दण्डी के गगद्य में न तो सुबन्धु के तुल्य 'प्रत्यक्षरश्लेष' की योजना है और न बाण के सदृश 'सरसस्यरवर्णपद' की कृत्रिमता। उसमें दैनिक व्यवहार की प्रवाहशील भाषा है। छोटे-छोटे पद और वाक्य नवशिशुओं के समान क्रीड़ा करते हुए दृष्टिगोचर होते हैं और वे सहसा हृदय को आकृष्ट कर लेते हैं। कथाओं और उपन्यासों में प्रयुक्त मनीश शैली का इसमें अंतर्भाव दीखता है। भाषा की सरसता, मधुरता और सहज सुन्दरता नीरस में भी सरसता का आभास कर देती है।
राजा राजहंस और उनकी पत्नी बसुमती के वर्णन में पदलालित्य और माधुर्य दर्शनीय है :
बांदना परब
बांदना परब या सोहराय परब भारत के झारखंड, पश्चिम बंगाल, असम और ओडिशा राज्यों में आदिवासियों और गैर-आदिवासियों द्वारा मनाए वाला एक महत्वपूर्ण त्योहार है। यह कार्तिक की अमावस्या‌ तथा कुछ जगहों में यह जनवरी माह के दौरान प्रतिवर्ष मनाया जाता है।
पहला दिन
पहले दिन सभी किसान अपने अपने बैल भैंस को नदी तालाब आदि जगहों में ले जाकर नहलाया जाता है अर्थात धोया जाता है, इसलिए इस दिन को धउआ या कहीं-कहीं घाउआ के नाम से जाना जाता है।
दूसरा दिन
इस दिन पूरे गांव लोग घर आंगन की लिपाई करते है और शाम के पहले के गाँव लोग ढोल नगाड़ा आदि वाद्य यंत्र लेकर अपने नया/पाहान के साथ गठइर अर्थात पूरे गांव के बैलों को जहां विश्राम हेतु कुछ समय के लिए इकट्ठा कर रखा जाता है उस जगह में जाकर गठ पूजा करते है। गांव के चरवाहे लोग जो गाय भैंस आदि वन जंगल में चराने के लिए जाता है वे लोग लकड़ी का पेइना काट के लाता है और गठ पूजा थान में बैठता है और नया/पाहान द्वारा पूजा सेंउरन करवाता है ।इसे सालों भर वह अपने बैलों की रक्षा कर पाता है। ऐसा माना जाता है कि उस पइना को हाथ में रखने से सभी प्रकार के अपसकुन से वन जंगल आदि में रक्षा होती है । गांव के प्रत्येक घर जिसके यहां गाय दूध देती है वह अवश्य ही दूध लेकर पहुंचता है और उसी दूध मे आरूआ चावल, गुड आदि देकर प्रसाद तैयार कर जाता है और चढ़ाया जाता है। इसे "जुड़ी" कहा जाता है। गठ पूजा में मुर्गा की बलि भी दी जाती है । इसमें सफेद मुर्गा का विशेष महत्व रखा जाता है।इसके पश्चात लोग अपने अपने पैइना उठाते हैं और पाहान गठ के बीचो बीच एक अंडा रखाता है फिर लोग बैलों को लाते हैं और उस गठ पूजा थान से गीत गाकर के बैलों को पार करते हैं इसी क्रम में जिसके घर का बैल अंडा फोड़ता है वह नया को कंधे करके नाच गान के साथ अहिरा गीत गाकर घर लाता है फिर धोती/गमछा आदि देकर सम्मानित करता है। शाम के समय प्रत्येक घर में कांची दियारी देने का विधान भी है ।इसमें घर के हरद्वार में सहराइ घास के साथ-साथ गुड़ी के दीया जला के प्रत्येक द्वार में रखा जाता है। इसे करने से घर में गाय गुरु की सगुन होती हैं और उसके घर में इसकी वृद्धि दिनोंदिन होती है। दीया में प्रयोग गुड़ी को जला के पिठा बनाया जाता है और फिर घर के सभी लोग इस पीठा को थोड़ा-थोड़ा खाते हैं।इसके बाद बच्चे शाम को इंजर पिंजर का खेल खेलते हैं। हर घर के बच्चे पटसन को जलाकर इधर-उधर दौड़ते हैं और खेलते है। रात को घिंगुआइनि शुरू होती है सबसे पहले गांव के नया के घर से शुरुआत होती है फिर क्रमबद्ध तरीके से प्रत्येक घर में गाय जागरण हेतु यह काम क्रम से किया जाता है। घिंगुआइन घर में प्रवेश करने पर विशेष तौर पर बैल भैंस को गुड़ी का छिंटा देकर जगाया जाता है इसके बाद गहाइल घर में घी का दीया जलाया जाता है फिर तेल देने के पश्चात घास खिलाया जाता है।घिंगुआइन प्रायः गांव के लोग ही होते हैं और हर घर में विभिन्न प्रकार के सहराइ गीत गाते हैं। इसमें चांचर गीत की काफी लोकप्रियता है। अमावस्या के रात भर गाय जागरण के पश्चात धिंगुआइन सब पूरे गांव घूमते हैं और जाहलिबुला गित गाते हुए चलते हैं इस बीच कुड़मी समुदाय में एक विशेष नेग होता है इसमें छोटे बच्चों को घिंगुआइन के आगे लेटाया जाता है और सभी धिंगुआइन उसे पैर की बड़ा अंगूठा छुआ के पार होता है । ऐसा माना जाता है की इस जोग में यदि बच्चों को पैर की अंगूठा छुआ के लांगकर पार होता है तो बच्चा में किसी भी प्रकार की पेट आदि से संबंधित बीमारी नहीं होती है और बच्चा ताकतवर एवं अपने पुरखों के नियम का अनुसरन कर चलता है।
तिसरा दिन
गरइआ पुजा बांधना परब का एक अभिन्न भाग है। इस दिन घर का एक पुरुष एवं एक महिला उपवास करके रहते हैं ।घर आंगन की साफ सफाई एवं लीपापोती के पश्चात महिला नहा धोकर आती है फिर चावल का गुड़ी ढेकी से कुटती है और फिर अलग से चूल्हा बनाकर शुद्ध दूध का पीठा छांकती हैं । किसान घर के खेती-बाड़ी में प्रयोग होने वाले औजार जैसे हल जुआँइट,राकसा मइर आदि को धोकर भूत पीड़ा में रखता है ।इसके बाद पुरुष नहा धोकर आता है और गोरया पूजा के लिए तैयार होता है। भूत पीड़ा में पूजा सेंउरन के पश्चात गरइआ पूजा की जाती है। गरइआ का शाब्दिक अर्थ है गअ + रइआ अर्थात गाय गुरु की रक्षा करने वाले देवता। नो देवता भुता जिसकी पुजा वह गहाइल में करता है, जिसमें मुख्य रूप से
इन नो देवा भूता की पूजा के लिए गुड़ी से नो गो घर बनाया जाता है फिर इन्हें सेंउरन कर फुल जल देकर घी का छांका हुआ पीठा चढ़ाया जाता है,फिर मुर्गा की बलि दी जाती है। फुल में सालुक फूल की प्रधानता होती है। इसके पश्चात चावल का गुड़ी को घोल कर चौक पूरा जाता है ।इसमें सबसे पहले ,पहला चौक के शीर्ष भाग में गोबर रखा जाता है ।उसके ऊपर एक सोहराय घास देकर सिंदूर का टीका दिया जाता है एवं एक बछिया से उसे लंगवाया जाता है। शाम के समय घर के सभी गाय, बैल भैंस को तेल दिया जाता है और एक गाय जो सबसे बड़ी होती है जिससे श्री गाय कहा जाता है और सबसे बड़ा बैल जिसे श्री वरद कहा जाता है को पैर धो कर सिंदूर देकर माड़इड़ पहनाया जाता है (माड़इड़ जो धान शिश का बना होता है )।इसका मतलब होता है की हम जिस अनाज को जिन गाय गरु की बदौलत उपजायें हैं उसे सब से पहले उसी के सिस पर चढ़ा कर ईमान को जगा रहे हैं । फिर महिला उसे चुमान बंदन करती है। इसके बाद निंगछा जाता है। इस दिन हल, जुआँइट,राकसा गाड़ी आदि की भी पूजा की जाती है क्योंकि इसके सहयोग से ही खेत में अनाज उगाया गया है इसीलिए इसकी भी पूजा सेंउरन जाती है।
चौथा दिन
इस दिन घर आंगन की लीपापोती कर पुनः कुल्ही से लेकर संपूर्ण आंगन में चौक पूरा जाता है एवं घर के सभी गाय ,बैल ,भैंस के लिए माड़इर बनाया जाता है ।इस दिन भी पैर धोकर सभी गाय ,बेल ,भैंस आदि को तेल सिंदूर देकर चुमान बंधन किया जाता है फिर उसे खूंटा जाता है और सोहराय गीत गा गा ढोल नगाड़ा और मांदइर के साथ चमड़ा लेकर उसे आत्मरक्षा का गुरुर सिखाया जाता है ताकि वह जंगल में हिंसक जानवरों से अपनी और अपने दल का रक्षा कर सकें। इस दिन प्रत्येक घर में अच्छे-अच्छे पकवान एवं खाना बनता है ।लोग रिझ रंग में मदमस्त होकर नाचते गाते और उत्सव मनाते हैं। इस दिन प्रत्येक घर के चौखट में सिंदूर देने का भी रिवाज है।
घेवर
घेवर छप्पन भोग के अन्तर्गत प्रसिद्ध व्यंजन है। यह मैदे से बना, मधुमक्खी के छत्ते के जैैसे दिखाई देने वाला एक कुुुुरकुुरा और मीठा पकवान है। सावन माह की बात हो और उसमें घेवर का नाम ना आए तो कुछ अटपटा लगेगा। घेवर, सावन का विशेष मिष्ठान माना जाता है। यद्यपि अब घेवर की माँग अन्य मिठाइयों के सामने कुछ घट गई है पर फिर भी आज कुछ लोग घेवर को ही महत्व देते हैं। सावन में तीज के अवसर पर बहन-बेटियों को सिंजारा देने की परंपरा बहुत पुरानी है, इसमें चाहे कितना ही अन्य मिष्ठान रख दिया जाए पर घेवर होना आवश्यक होता है। इसलिए वर्ष के विशेष समय पर बनने वाली इस पारंपरिक मिठाई घेवर का वर्चस्व टूटना संभव नहीं है, भले ही आधुनिक मिठाइयों के सामने इसकी लोकप्रियता में कुछ घाट दिखाई देती हो।
सावन में इस मिष्ठान की माँग को पूरा करने के लिए छोटे मिठाईवाले से लेकर प्रतिष्ठित मिठाईवाले महीनों पहले काम आरंभ कर देते हैं। घेवर बनाने का काम प्रत्येक गली मौहल्ले में बड़े उत्साह से आरंभ हो जाता है। पुराने लोग बताते हैं कि बिना घेवर के ना रक्षाबंधन का शगुन पूरा माना जाता है और ना ही तीज का। वैश्वीकरण के युग में आज घेवर का रूप भी परिवर्तित होने लगा है, 450 से लेकर 1000 रूपये प्रति किलो का घेवर हाट में उपलब्ध है, जो जैसा दाम लगाता है उसे उसी प्रकार का घेवर मिल जाता है, सादा घेवर सस्ता है जबकि पिस्ता, बादाम और मावे वाला घेवर महँगा। पिस्ता बादाम और मावे वाला घेवर अधिक प्रचलित हैं, यद्यपि लोगों का कहना है कि जितना आनन्द सादे घेवर के सेवन में आता है उतना मेवे वाले घेवर में कतई नहीं। फिर भी लोग मावा-घेवर को ही मोल लेना अच्छा लगता हैं।
कुल मिला कर सावन के महीने में घेवर की सुगन्ध पूरे हाट को महका देती है और तीज व रक्षाबंधन के अवसर पर घेवर की हट्टियों पर भीड़ देखते ही बनती है। घेवर दो प्रकार का होता है, फीका और मीठा। नवीन घेवर कुरकुरा होता है पर यह रखा थोड़ा कड़ा होने लगता है। इस समय फीके घेवर को बेसन में लपेटकर, तलकर स्वादिष्ट पकौड़े बनाए जाते हैं। मीठे घेवर की पुडिंग बढ़िया बनती है।
रामचरितमानस के पात्रों की कसौटी
श्री रामचरितमानस अवधी भाषा में गोस्वामी तुलसीदास द्वारा १६वीं सदी में रचित एक इतिहास की घटना है। इस ग्रन्थ को अवधी साहित्य (हिंदी साहित्य) की एक महान कृति माना जाता है। इसे सामान्यतः 'तुलसी रामायण' या 'तुलसीकृत रामायण' भी कहा जाता है। रामचरितमानस भारतीय संस्कृति में एक विशेष स्थान रखता है। रामचरितमानस की लोकप्रियता अद्वितीय है। उत्तर भारत में 'रामायण' के रूप में बहुत से लोगों द्वारा प्रतिदिन पढ़ा जाता है। शरद नवरात्रि में इसके सुन्दर काण्ड का पाठ पूरे नौ दिन किया जाता है। रामायण मण्डलों द्वारा मंगलवार और शनिवार को इसके सुन्दरकाण्ड का पाठ किया जाता है।
श्री रामचरित मानस के नायक श्रीराम हैं जिनको एक मर्यादा पुरोषोत्तम के रूप में दर्शाया गया है जोकि अखिल ब्रह्माण्ड के स्वामी श्रीहरि नारायण भगवान के अवतार है जबकि महर्षि वाल्मीकि कृत रामायण में श्री राम को एक आदर्श चरित्र मानव के रूप में दिखाया गया है। जो सम्पूर्ण मानव समाज ये सिखाता है जीवन को किस प्रकार जिया जाय भले ही उसमे कितने भी विघ्न हों तुलसी के प्रभु राम सर्वशक्तिमान होते हुए भी मर्यादा पुरुषोत्तम हैं। गोस्वामी जी ने रामचरित का अनुपम शैली में दोहों, चौपाइयों, सोरठों तथा छंद का आश्रय लेकर वर्णन किया है।
परिचय
रामचरित मानस १५वीं शताब्दी के कवि गोस्वामी तुलसीदास द्वारा लिखा गया महाकाव्य है, जैसा कि स्वयं गोस्वामी जी ने रामचरित मानस के बालकाण्ड में लिखा है कि उन्होंने रामचरित मानस की रचना का आरम्भ अयोध्या में विक्रम संवत १६३१ (१५७४ ईस्वी) को रामनवमी के दिन (मंगलवार) किया था। गीताप्रेस गोरखपुर के संपादक श्री हनुमान प्रसाद पोद्दार के अनुसार रामचरितमानस को लिखने में गोस्वामी तुलसीदास जी को २ वर्ष ७ माह २६ दिन का समय लगा था और उन्होंने इसे संवत् १६३३ (१५७६ ईस्वी) के मार्गशीर्ष शुक्लपक्ष में राम विवाह के दिन पूर्ण किया था। इस महाकाव्य की भाषा अवधी है।
रामचरितमानस में गोस्वामी तुलसीदास ने श्री रामचन्द्र के निर्मल एवं विशद चरित्र का वर्णन किया है। महर्षि वाल्मीकि द्वारा रचित संस्कृत रामायण को रामचरितमानस का आधार माना जाता है। यद्यपि रामायण और रामचरितमानस दोनों में ही राम के चरित्र का वर्णन है परंतु दोनों ही महाकाव्यों के रचने वाले कवियों की वर्णन शैली में उल्लेखनीय अन्तर है। जहाँ वाल्मीकि ने रामायण में राम को केवल एक सांसारिक व्यक्ति के रूप में दर्शाया है वहीं तुलसीदास ने रामचरितमानस में राम को भगवान विष्णु का अवतार माना है।
रामचरितमानस को तुलसीदास ने सात काण्डों में विभक्त किया है। इन सात काण्डों के नाम हैं - बालकाण्ड, अयोध्याकाण्ड, अरण्यकाण्ड, किष्किन्धाकाण्ड, सुन्दरकाण्ड, लंकाकाण्ड (युद्धकाण्ड) और उत्तरकाण्ड। छन्दों की संख्या के अनुसार बालकाण्ड और किष्किन्धाकाण्ड क्रमशः सबसे बड़े और छोटे काण्ड हैं। तुलसीदास जी ने रामचरितमानस में अवधी के अलंकारों का बहुत सुन्दर प्रयोग किया है विशेषकर अनुप्रास अलंकार का। रामचरितमानस में प्रत्येक हिंदू की अनन्य आस्था है और इसे हिन्दुओं का पवित्र ग्रन्थ माना जाता है।
संक्षिप्त मानस कथा
यह बात उस समय की है जब मनु और सतरूपा परमब्रह्म की तपस्या कर रहे थे। कई वर्ष तपस्या करने के बाद शंकरजी ने स्वयं पार्वती से कहा कि ब्रह्मा, विष्णु और मैं कई बार मनु सतरूपा के पास वर देने के लिये आये ("बिधि हरि हर तप देखि अपारा, मनु समीप आये बहु बारा") और कहा कि जो वर तुम माँगना चाहते हो माँग लो; पर मनु सतरूपा को तो पुत्र रूप में स्वयं परमब्रह्म को ही माँगना था, फिर ये कैसे उनसे यानी शंकर, ब्रह्मा और विष्णु से वर माँगते? हमारे प्रभु श्रीराम तो सर्वज्ञ हैं। वे भक्त के ह्रदय की अभिलाषा को स्वत: ही जान लेते हैं। जब २३ हजार वर्ष और बीत गये तो प्रभु श्रीराम के द्वारा आकाशवाणी होती है- इस आकाशवाणी को जब मनु सतरूपा सुनते हैं तो उनका ह्रदय प्रफुल्लित हो उठता है और जब स्वयं परमब्रह्म राम प्रकट होते हैं तो उनकी स्तुति करते हुए मनु और सतरूपा कहते हैं- "सुनु सेवक सुरतरु सुरधेनू, बिधि हरि हर बंदित पद रेनू। सेवत सुलभ सकल सुखदायक, प्रणतपाल सचराचर नायक॥" अर्थात् जिनके चरणों की वन्दना विधि, हरि और हर यानी ब्रह्मा, विष्णु और महेश तीनों ही करते है, तथा जिनके स्वरूप की प्रशंसा सगुण और निर्गुण दोनों करते हैं: उनसे वे क्या वर माँगें? इस बात का उल्लेख करके तुलसीदास ने उन लोगों को भी राम की ही आराधना करने की सलाह दी है जो केवल निराकार को ही परमब्रह्म मानते हैं।
भाषा-शैली
रामचरितमानस की भाषा के बारे में विद्वान एकमत नहीं हैं। कोई इसे अवधी मानता है तो कोई भोजपुरी। कुछ लोक मानस की भाषा अवधी और भोजपुरी की मिलीजुली भाषा मानते हैं। मानस की भाषा बुंदेली मानने वालों की संख्या भी कम नहीं है।
गोस्वामी जी ने भाषा को नया स्वरूप दिया। यह अवधी नहीं अपितु वही भाषा थी जो प्राकृत से शौरसेनी अपभ्रंश होते हुए, १५ दशकों तक समस्त भारत की साहित्यिक भाषा रही ब्रजभाषा के नए रूप मागधी, अर्धमागधी आदि से सम्मिश्र होकर आधुनिक हिन्दी की ओर बढ़ रही थी, जिसे ‘भाखा’ कहा गया एवं जो आधुनिक हिन्दी ‘खड़ीबोली’ का पूर्व रूप थी।
तुलसीदास 'ग्राम्य गिरा' के पक्षधर थे परन्तु वे जायसी की गँवारू भाषा अवधी के पक्षधर नहीं थे। तुलसीदास की तुलना में जायसी की अवधी अधिक शुद्ध है। स्वयं गोस्वामी जी के अन्य अनेक ग्रन्थ जैसे ‘पार्वतीमंगल’ तथा 'जानकीमंगल’ अच्छी अवधी में है। गोस्वामी जी संस्कृत के भी विद्वान् थे, इसलिए संस्कृत व आधुनिक शुद्ध हिन्दी खड़ीबोली का प्रयोग भी स्वाभाविक रूप में हुआ है।
चित्रकूट स्थित अन्तरराष्ट्रीय मानस अनुसंधान केन्द्र के प्रमुख स्वामी रामभद्राचार्य ने रामचरितमानस का सम्पादन किया है। स्वामी जी ने लिखा है कि रामचरितमानस के वर्तमान संस्करणों में कर्तृवाचक उकार शब्दों की बहुलता हैं। उन्होंने इसे अवधी भाषा की प्रकृति के विरुद्ध बताया है। इसी प्रकार उन्होंने उकार को कर्मवाचक शब्द का चिन्ह मानना भी अवधी भाषा के विपरीत बताया है। स्वामीजी अनुनासिकों को विभक्ति को द्योतक मानने को भी असंगत बताते हैं- 'जब तें राम ब्याहि घर आये'। कुछ अपवादों को छोड़कर अनावश्यक उकारान्त कर्तृवाचक शब्दों के प्रयोग को स्वामी रामभद्राचार्य ने अवधी भाषा के विरुद्ध बताया है। स्वामी रामभद्रचार्य ने 'न्ह' के प्रयोग को भी अनुचित और अनावश्यक बताया है। उनके अनुसार नकार के साथ हकार जोड़ना ब्रजभाषा का प्रयोग है अवधी का नहीं। स्वामीजी के अनुसार मानस की उपलब्ध प्रतियों में तुम के स्थान पर 'तुम्ह' और 'तुम्हहि' शब्दों के जो प्रयोग मिलते हैं वे अवधी में नहीं होते | इसी प्रकार 'श' न तो प्राचीन अवधी की ध्वनि है और न ही आधुनिक अवधी की।
कौन है?
सत्र 1
कार्यक्रम उस वास्तविक भय पर आधारित है, जिसका अनुभव लोगों द्वारा प्रेतवाधित स्थानों में किया जाता है।
सीज़न 2
कहानी दैत्यों और पुराणों की लड़ाई से शुरू होती है क्योंकि दैत्य नरक का द्वार खोलना चाहते थे और असुरों को बड़े पैमाने पर चलाने के द्वारा दुनिया पर नियंत्रण करना चाहते थे। जबकि दैत्य दिति ( आम्रपाली गुप्ता ), उनके बड़े बेटे हिरण्यकश्यप ( अर्पित रंका ), और उनके छोटे बेटे हिरण्याक्ष ( वत्सल शेठ ) हैं; पुराणों में हिरण्यकश्यप के पुत्र प्रह्लाद और उनकी शिक्षक आनंदी ( नीता शेट्टी ) शामिल हैं, दोनों ही भगवान विष्णु के भक्त हैं। युद्ध में, विष्णु के नरसिंह अवतार द्वारा हिरण्यकशिपु का वध किया जाता है। बाद में, हिरण्याक्ष भी विष्णु के हाथों मर जाता है, लेकिन वह प्रतिज्ञा करता है कि वह अपने भाग्य को पूरा करने और अपनी मां को दुनिया की रानी बनाने के लिए पुनर्जन्म लेगा।
भारतीय लाह शोध संस्थान
भारतीय प्राकृतिक राल एवं गोंद संस्थान (The Indian Institute of Natural Resins and Gums; संक्षिप्त: भा.प्रा.रा.गों.सं. अथवा IINRG), भारतीय कृषि अनुसंधान परिषद के अधीन स्थापित स्वायत्तशासी संस्थान है जिसको पूर्व में भारतीय लाह शोध संस्थान (Indian Lac Research Institute) के नाम से जाना जाता था। इसका उद्देश्य लाह और अन्य प्राकृतिक राल एवं गोंद पर उन्नत शोध करना है। यह संस्थान भारतीय राज्य झारखण्ड की राजधानी राँची के नामकुम में स्थित है।
ऐमिनैम
मार्शल ब्रूस III (जन्म 17 अक्टूबर 1972) अपने स्टेज के नाम एमिनेम से बेहतर जाने जाते हैं वह एक अमेरीकी रैप गायक, रिकार्ड निर्माता, गीतकार और अभिनेता हैं। एमिनेम ने जल्द ही 1999 में अपने प्रमुख-लेबल पहले एलबम द स्लिम शेडी एलपी, जो कि एक उत्तम रैप एलबम है, उसके लिए ग्रेमी पुरुस्कार जीत कर लोकप्रियता हासिल की। अगला एलबम द मार्शल  एलपी, इतिहास में सबसे तेज़ी से बिकने वाला हिप हॉप एलबम बन गया। इससे एमिनेम की और उनके रिकार्ड लेबल शेडी रिकार्डस की लोकप्रियता बहुत बढ़ गई और उनकी समूह परियोजना डी 12 को मुख्यधारा में मान्यता मिल गई।
मार्शल एलपी और उनके तीसरे एलबम द एमिनेम शो ने भी ग्रेमी पुरुस्कार जीता, जिससे वह लगातार तीन बेस्ट रैप एलबम जीतने वाले प्रथम कलाकार बन गये। 2002 में उन्होंने 8 माइल फिल्म में लूज़ योअरसेल्फ गीत के लिए मौलिक गीत का अकादमी पुरुस्कार जीता, जिसमे उन्होंने मुख्य भूमिका भी निभाई. "लूज़ योअरसेल्फ" सबसे लंबे समय तक चलने वाला नम्बर 1 हिप हॉप था। 2005 के दौरे के बाद एमिनेम अंतराल पर चले गए। 2004 की एनकॉर के बाद, उन्होंने 15 मई 2009 को रीलेप्स नामक अपना पहला एलबम जारी किया। एमिनेम इस दशक का सबसे अधिक बिकने वाला कलाकार है, और उसने आज तक 80 मिलियन से अधिक एलबम दुनिया भर में बेचे, जिससे कि वह दुनिया में सबसे अधिक बिकने वाला संगीतकार बन गया। एमिनेम, रोलिंग स्टोन पत्रिका द्वारा चुने गये 100 महानतम कलाकारों में से एक हैं। वाईब मैगज़ीन ने भी उन्हें अभी तक का सर्व श्रेष्ठ रैप गायक कहा है।. डी 12 के साथ अपने काम सहित, एमिनेम ने बिलबोर्ड टॉप 200 पर आठ #1 एलबम प्राप्त की हैं और विश्व भर में 12 नंबर एक एकल. दिसम्बर 2009 में बिलबोर्ड पत्रिका ने उन्हें दशक के कलाकार का नाम दिया है। बिलबोर्ड के अनुसार 2000 में सबसे अधिक बिकने वाली पांच एलबम में से दो एमिनेम की है।
प्रारम्भिक जीवन
सेंट जोसफ, मिसूरी में पैदा हुए, वह दिबोरह -ब्रिग्स (नी नेल्सन) और मार्शल ब्रूस मैथर्स जूनियर के बेटे थे। वह स्कोत्लेंड, अँगरेज़ी एंव दूरस्थ स्विस और जर्मन मूल के हैं। उनके जन्म के शीघ्र बाद उनके पिता ने अपने परिवार को छोड़ दिया। 12 वर्ष की आयु तक और उनकी माता मिसूरी के विभिन्न शहरों (जिनमें सेंट जोसफ, सवाना और कंसास) भी शामिल थे) में घूमते रहे। फिर वह वारेन, मिशिगन, डेटरोइट के एक उपनगर चले गए। किशोरावस्था में बीस्टी बोयज़ एल्बम लाईसेंसड टु 11i की एक प्रति प्राप्त करने के बाद, को हिप हॉप में रुची हो गयी। 14 वर्ष की आयु में उन्होंने M&M नाम से शौकिया रैप का प्रदर्शन किया और बास्मिंट प्रोड्क्शन नामक एक समूह में शामिल हो कर स्टेपइन औंन टु द सीन के नाम से एक ई पी (EP) जारी की। बाद में उन्होंने अपना नाम बदल कर "सोल इंटेंट" रख लिया और 1995 के आसपास उन्होंने मशीन 'डक रिकार्डस, रिकार्ड लेबल के तहत अपना पहला एकल "फकिन बैकस्टैबर" जारी किया। हालाँकि उन्होंने वारेन के लिंकान हाई स्कूल में दाखिला लिया था फिर भी यह हिप होप दर्शको के अनुमोदन पर पुरे शहर में, ओस्बोर्न हाई स्कूल में फ्री स्टाईल लड़ाई में भाग लेते थे। तरुअनसी के कारण नौवीं कक्षा दो बार दोहराने के बाद उन्हें 17 साल की आयु में स्कूल से निकाल दिया गया।
1992-1998: प्रारंभिक कैरियर और इन्फनिट
आद्यतः 1992 में जेफ़ और मार्क बास ब्रदर्ज़ द्वारा चलाई गयी FBT प्रोड्क्शन के लिए साइन किये गये। मैथेर्स ने कुछ समय के लिए सैंट क्लैर शौर पर स्थित गिल्बर्ट लौज के रेस्तरां में खाना पकाने और बर्तन साफ़ करने की न्यूनतम वेतन की नौकरी भी की। 1996 में, उनका प्रथम एलबम इन्फनिट जो कि बास ब्रदर्ज़ के रिकार्डिंग स्टूडियो बास्मिंट में रिकार्ड किया गया, उनके स्वतंत्र लेबल वेब एंटरटेनमेंट के तहत जारी किया गया। एमिनेम कहते हैं: "ज़ाहिर है, मैं जवान था और अन्य कलाकारों से प्रभावित था और मुझे कई जगहों से फीडबैक मिल रहा था कि मेरी आवाज़ नास और ए जेड(AZ) की तरह लगती है।  इन्फनिट से मैं पता लगाने की कोशिश कर रहा था कि मैं अपना रैप स्टाइल कैसा बनाना चाहता हूँ, मैं माईक पर कैसे अपनी ध्वनी और स्वयम को प्रस्तुत करना चाहता हूँ.  यह एक बढ़ता हुआ चरण था।  मैंने अनुभव किया कि इन्फनिट ' एक डेमो की तरह था, जो बस दब गया हुआ था।"  इन्फनिट  में आवृत विषयों में, उनकी नवजात बेटी हैली जेड को सीमित धन से पालने का संघर्ष और अमीर होने की प्रबल इच्छा शामिल हैं। अपने कैरियर के शुरुआत में, एमिनेम ने अपने साथी डेटरोइट MC रौयास दा 5'9" के साथ मिल कर बेड मीट्स इवल नामक स्टेज नाम के तहत काम किया।  इन्फनिट  जारी होने के बाद, एमिनेम के निजी संघर्ष और ड्रग एंव अल्कोहल के कुप्रयोग की वजह से उन्होंने आत्महत्या करने की असफल कोशिश की।
स्लिम शेडी ईपी के जारी होने के साथ मैथेर्स पर अंडरग्राउंड रैपर केज की विषयवस्तु और शैली की नकल करने का आरोप लग गया। ईपी का प्रचार करते हुए, ने इन्सेन कलौन पोस्से के सदस्य जोसेफ ब्रूस से सम्पर्क किया और उसे एक प्रचार-पुस्तिका दी, जिसके अनुसार वह समूह ईपी जारी किये जाने की पार्टी में उपस्थित रहेगा. ब्रूस ने आने से इनकार कर दिया क्योंकि मैथेर्स ने पहले उससे उस समूह का नाम उपयोग करने की अनुमति के लिए सम्पर्क नही किया था। ब्रूस की इस प्रतिक्रिया को व्यक्तिगत अपमान के रूप में लेते हुए, ने बाद में रेडियो साक्षात्कारों में उस समूह पर आक्षेप किया।
जब एमिनेम ने 1997 की रैप ओलम्पिक में दूसरा स्थान जीता तो इंटरस्कोप रिकार्डस के CEO जिमी लविंग ने एमिनेम को डेमो टेप देने का अनुरोध किया। लविंग ने रिकार्ड प्रोड्यूसर, आफ्टरमाथ एंटरटेनमेंट के संस्थापक डाक्टर ड्रे के लिए वह टेप बजाया. उन दोनों ने एमिनेम की आने वाली प्रमुख-लेबल पहली स्लिम शेडी एलपी के लिए रिकार्डिंग शुरू कर दी और एमिनेम ने किड रोक्स द्वारा निर्मित एलबम डेविल विदाउट अ कॉज़ में एक अतिथि प्रदर्शन किया। हिप-होप पत्रिका द सौर्स ने एमिनेम को अपने "अनसाईन्ड हाईप" कॉलम में चित्रित किया।
1998-1999: द स्लिम शेडी एलपी
बिलबोर्ड पत्रिका के अनुसार, एमिनेम ने अपने जीवन के इस मोड़ पर "अनुभव किया कि उसकी संगीत महत्वाकांक्षा ही उसको दुखी जीवन से बचाने का एकमात्र तरीका है ." 1998 में आफ्टरमाथ एंटरटेनमेन्ट/इंटरस्कोप रिकार्डस से हस्ताक्षर करने के बाद, एमिनेम ने अपना पहला प्रमुख स्टूडियो एलबम, द स्लिम शेडी एलपी जारी किया, जो डाक्टर ड्रे के निर्माण पर आधारित था। बिलबोर्ड के अनुसार, यह एलबम "कई वर्षों बाद के बारे में थी, जो वह पहले से ही लिख रहा था।" यह 1999 के सबसे लोकप्रिय एलबम में से एक बना जो कि वर्ष के अंत तक तीन बार प्लेटिनम में गया। एलबम की लोकप्रियता के साथ ही उसकी धुन के बारे में विवाद आया। "97 बोनी एंड क्लाईड" में उन्होंने अपनी पत्नी के शरीर को निपटाने के बाद, अपनी नाबालिग बेटी के साथ यात्रा का वर्णन किया है। एक अन्य गीत "गिल्टी कोंशिय्स" का अंत उनके, एक आदमी को अपनी पत्नी तथा उसके प्रेमी की हत्या के लिए प्रोत्साहित करने के साथ होता है। "गिल्टी कोंशियास" से डाक्टर ड्रे  और एमिनेम के बीच गहरी दोस्ती की शुरुआत हुई। दोनों लेबल-साथियों ने बाद में कई सफल गाने दिए, जिनमें शामिल हैं: डाक्टर ड्रे के एलबम 2001 से "फोरगोट अबाउट ड्रे" और "वाट्स द डिफ़रेंस", द मार्शल एलपी से "बिच प्लीस II", द एमिनेम शो से, "से वट यु से", एन्कोर से "एन्कोर/कर्टन डाउन" और रिप्लेस में से "ओल्ड टाइम्स सेक" और "क्रेक ए बोतल". डाक्टर ड्रे ने आफ्टरमाथ लेबल के अंतर्गत एमिनेम स्टूडियो के सभी एलबम में कम से कम एक अतिथि प्रदर्शन किया है। इस एलबम को रिकार्डिंग एसोसिएशन ऑफ़ अमरीका द्वारा अब चार बार प्लेटिनम प्रमाणित किया गया है। साथ ही दुनिया भर में इसकी नौ मिलियन की बिक्री हुई।
2000-2001: मार्शल एलपी
द मार्शल   एलपी 2000 में जारी किया गया। इसने अपने पहले सप्ताह में 1.76 लाख प्रतियाँ बेच कर स्नूप डॉग के डौगी-स्टाइल, अमरीका में सबसे तेज़ बिकने वाले हिप हॉप एलबम और ब्रिटनी स्पीअर्स... के बेबी वन मोर टाईम सबसे तेज़ बिकने वाले एकल एलबम का, रिकार्ड तोड़ दिया। एलबम में से प्रथम जारी किया गया एकल, "द रियल स्लिम शेडी" सफल रहा। इस से कुछ महान हस्तियों के अपमान करने का विवाद भी हुआ। अन्य बातों के साथ यह भी कहा गया कि क्रिस्टीना अग्युलेरा फ्रेड डस्ट और कार्सन डेली के साथ मौखिक सेक्स का प्रदर्शन करती है। अपने दूसरे एकल "द वे आइ ऍम" में उसने अपने प्रशंसको को, "माई नेम इज" को टॉप पर पहुँचाने और अधिक रिकार्डस बेचने के कम्पनी के दबाव के विषय में बताया है। हालाँकि अपनी वीडियो "माई नेम इज" में एमिनेम ने रोकर मर्लिन मेंसन को झटका दिया है, खबर के अनुसार, इन दोनों कलाकारों में अच्छी निभ रही है। इन दोनों ने एक साथ एक समारोह में "द वे आई ऍम" गीत के रीमिक्स का प्रदर्शन किया। तीसरे एकल, "स्टेन" (जो डीडो के थेंक यू को सैम्पल करता है) में, एमिनेम ने अपनी नई प्राप्त प्रसिद्दी से निपटने का प्रयास किया है, उन्होंने एक विक्षप्त प्रशंसक का व्यक्तित्व चित्रित किया है, जो खुद को और अपनी गर्भवती प्रेमिका को मार देता है, ऐसा उसने द स्लिम शेडी एलपी पर "97 बोनी एंड क्लाइड" को प्रतिबिम्बित करते हुए किया है। संगीत वीडियो "स्टेन" में एमिनेम को अपने बांये हाथ से लिखते हुए दिखाया गया है, जिससे उनके प्रशंसको में प्रमुख हाथ की बहस समाप्त हो गई। क्यू पत्रिका ने "स्टेन" को अभी तक का तीसरा सबसे बढ़ा रैप गीत कहा है और यह गीत chart.com द्वारा किये गये सर्वेक्षण में 40 में से 10 वे स्थान पर रहा है। इस गीत ने बहुत प्रशंसा पाई और रोलिंग स्टोन पत्रिका के "500 गीतों में से" 290वा स्थान पाया। जुलाई 2000 में एमिनेम सोर्स पत्रिका की आवरण पृष्ट पर छपने वाले पहले श्वेत व्यक्ति थे। यह एलबम रिकार्डिंग इंडस्ट्री असोसिएष्ण ऑफ़ अमेरिका" (RIAA) द्वारा डाइमंड प्रमाणित की गई। जिसकी केवल संयुक्त राज्य में दस मिलियन की बिक्री हो गयी। जब कि बाकि दुनिया भर में बीस मिलियन से भी अधिक की बिक्री हुई.
एमिनेम ने 2001 में 43वें ग्रेमी पुरुस्कार समारोह में एल्टन जॉन के साथ प्रदर्शन किया। द गे एंड लेस्बियन एलाइंस अगेंस्ट डिफेमेशन, एक संगठन, जो कि एमिनेम की धुनों को समलेंगिक मानता है, ने जौन के एमिनेम के साथ प्रदर्शन करने के फैसले की निंदा की. 21 फ़रवरी जिस दिन ग्रेमी पुरुस्कार समारोह का आयोजन होना था GLAAD ने स्टेपल सेंटर के बाहर विरोध प्रदर्शन किया। 2001 में उन्होंने कई संगीत दोरों में भाग लिया जिनमें डॉक्टर ड्रे, स्नूप डॉग, एग्जिबिट और आईस क्यूब के साथ अप इन द स्मोके टूर और लिम्प बिज्कित के साथ फॅमिली वलूज़ भी शामिल थे।
2004-2005: एनकोर
8 दिसम्बर 2003 को संयुक्त राज्य अमेरिका की ख़ुफ़िया सेवा ने माना कि वह एमिनेम के खिलाफ ऐसे आरोप की "खोज़बीन" कर रही है जिसमें उन्होंने संयक्त राज्य के राष्ट्रपति को धमकी दी है। जिन गीतों पर सवाल है: "फक मनी/ आई डोंट रैप फॉर डेड प्रेसिडेंट/ आई'ड रादर सी द प्रेसिडेंट डेड/इट्स नेवर बीन सैड, बट आई सेट प्रेसीडेनट्स...  ". सवाल में गीत "वी एज़ अमेरिकंज़" ने एलबम के साथ एक बोनस CD तनावयुक्त की.
वर्ष 2004 ने एमिनेम की चौथी प्रमुख एलबम एन्कोर को जारी होते हुए देखा. इसके जारी होने के पहले सप्ताह में ही 6000000 से अधिक प्रतियाँ बिक गयी। इसे रिकार्डिंग इंडस्ट्री असोसिअशन ऑफ़ अमेरिका द्वारा सात बार प्लेटिनम प्रमाणित किया गया। जिसकी पन्द्रह मिलियन प्रतियाँ पूरी दुनिया में बिकी हैं। इसमें 7.8 मिलियन केवल संयुक्त राज्य में बिकी. यह एलबम एक और चार्ट-टोपर था क्यूंकि यह अकेले गीत "जस्ट लूज़ इट", माइकल जक्सन के प्रति अपमानजनक शब्दों के लिए जाना गया था। 12 अक्टूबर 2004 को एमिनेम के एन्कोर के "जस्ट लूज़ इट" जारी होने के एक सप्ताह बाद माइकल जेक्सन को लोस एंजलस में स्टीव हार्वे रेडियो शो में वीडियो में उनकी नाराज़गी प्रकट करने के लिए बुलाया गया, जिसमें जेक्सन के बच्चों से छेड़ छाड़, प्लास्टिक सर्जरी और 1984 में पेप्सी के एक विज्ञापन बनाते समय उनके बालों में आग लग जाने की घटना की पैरोडी दिखाई गयी। "जस्ट लूज़ इट" गीत में माइकल की क़ानूनी मुसीबतें दिखाई गयी हैं, हालाँकि वह इस गाने में कहते हैं "...एंड देटस नोट अ स्टेब एट माइकल/ देटस जस्ट अ मेटाफोर/ आई एम् जस्ट साइको..."  जेक्सन के बहुत से समर्थकों और दोस्तों ने वीडियो के बारे में बोला, इन में स्टीव वंडर भी शामिल है, जिन्होंने वीडियो के लिए कहा "किकिंग अ में वाईल ही इज डाउन" और "बकवास" और स्टीव हार्वे जिन्होंने घोषणा की कि "एमिनेम हेस लोस्ट हिज़ घेट्टो पास. .वी वांट द पास बैक"  वीडियो में एमिनेम ने पी वी हर्मन, एम् सी हेमर और एक ब्लोंड-एम्बिशन-टूरिंग मेडोना पर व्यंग्य किया।
जैक्सन के विरोध के बारे "विएर्द अल" य्न्कोविक जिसने एमिनेम के गीत "लूज़ युअरसेल्फ" की पैरोडी 2003 में अपने एलबम पूदले हेट के गीत "काउच पोटेटो" में की, ने शिकागो सन टाईम्स को बताया कि पिछले साल एमिनेम ने मुझे "लूज़ युअरसेल्फ" की परोडी बनाने से रोकने के लिए मजबूर कर दिया था क्योकि उसने सोचा था कि यह उसकी छवि या कैरियर के लिए हानिकारक होगी .तो माइकल के साथ इस स्थिति की विडम्बना मुझे भूली नहीं है ". ब्लैक एंटरटेनमेंट टेलीविजन पहला चेनल था जिसने इस वीडियो का प्रसारण बंद किया था। लेकिन ऍम टीवी ने घोषणा की थी कि वह प्रसारण चालू रखेगा. द सोर्स, अपने CEO रेमंड "बेन्जियो" स्कॉट के माध्यम से न केवल चाहते थे कि वीडियो से यह गाना खींच लिया जाये बल्कि एलबम से भी हटा दिया जाये और एमिनेम जेक्सन से सार्वजनिक माफ़ी मांगे. 2007 में जेक्सन और सोनी ने वैकोम से प्रसिद्ध LLC संगीत खरीदा. इस सोदे ने उसे एमिनेम,शकीरा बेक और अन्य के गाने का अधिकार दे दिया. एकल बढ़त के हास्य विषय होने के बावजूद एन्कोर में "मोश" सहित युद्ध संबधी गंभीर विषय भी हैं। 25 अक्टूबर 2oo4 को,2004 के राष्ट्रपति चुनाव से पहले, एमिनेम ने मोश वीडियो इंटरनेट पर जारी की. गाने में बुश विरोधी सन्देश प्रदर्शित था जैसे कि "फक बुश" और "दिस वेपन ऑफ़ मॉस डिसट्रकशन देट वी कॉल आर प्रेसिडेंट." वीडियो में एमिनेम को लोगों की सेना इकट्ठा करते हुए दिखाया गया और रैपर लोयड बैंक्स सहित बुश प्रशासन के शिकार के रूप में प्रस्तुत किया गया तथा वाईट होंउस की तरफ ले जाया गया। हालाँकि एक बार जब सेना टूट जाती है तो पता चलता है कि वह वहां केवल वोट रजिस्टर करने के लिए हैं और वीडियो स्क्रीन पर इन शब्दों के साथ समाप्त हो जाती है "वोट मंगलवार 2 नवम्बर को". बुश के चुनाव जीतने के बाद वीडियो का अंत बदल दिया गया, जिसमें एमिनेम और प्रदर्शनकारी हमला कर रहें हैं जब कि बुश भाषण दे रहा है।
2005-2008: संगीत अंतराल
2005 में उद्योग के कुछ अंदरूनी सूत्रों ने अटकलें लगाई कि एमिनेम छः साल और कई प्लेटिनम एलबम के बाद अपना रैपिंग कैरियर समाप्त कर रहा है। 2005 के आरंभ में ही उस साल के अंत तक जारी होने वाले डबल डिस्क एलबम के विषय में अटकलें शुरू हो गयी, यह अफवाह थी कि इसका शीर्षक द फ्यूनरल होगा. यह एलबम बहुत बड़े हिट के रूप मेंCurtain Call: The Hits प्रकट हुआ और आफ्टरमाथ एंटरटेनमेंट के तहत 6 दिसम्बर 2005 को जारी किया गया। जुलाई 2005 में  डेटरोइट फ्री प्रेस ने उसके अंदरूनी सर्कल के हवाले, जो कहते थे कि अब यह पूरी तरह से निर्माता और लेबल अधिकारी बन जायेगा, उसके एकल कलाकार होने का समाचार दिया. अपने एलबम के संकलन के जारी होने के दिन, एमिनेम ने डेटरोइट-आधारित डब्ल्यू के क्यू के "मोजो इन द मोर्निंग" रेडियो शो में इस बात का खंडन किया कि वह सेवा निव्रत्ती ले रहें हैं। बल्कि उन्होंने यह कहा कि एक कलाकार के रूप में वह थोडा अवकाश ले रहें हैं, मैं जीवन के उस बिंदु पर हूँ जहाँ मैं नहीं जानता कि मेरा कैरियर किस और जा रहा है।.. यही वजह है कि हम इसे 'कर्टन काल' कहते हैं, क्योंकि यही अंतिम बात हो सकती है।  हम नहीं जानते.
2005 में, एमिनेम बर्नार्ड गोल्डबर्ग की पुस्तक "100 पीपल हू आर स्क्रुइन्ग अप अमेरिका ' के विषय थे जिसे कि 58 वा स्थान प्राप्त हुआ। गोल्ड बर्ग ने न्यूयार्क टाइम्स के बोंब हेर्बेर्ट के 2001 स्तम्भ के दावे का उल्लेख किया है कि एमिनेम की दुनिया में सभी औरतें आवारा हैं और वह उनका बलात्कार और हत्या करने के लिए उत्सुक है। स्लिम शेडी एलबम में से एमिनेम का एक गीत "नो वन इज इलेर" एमिनेम के स्त्री जाती से द्वेष के उदाहरन के रूप में गोल्ड्ज़ बर्ग द्वारा उपयोग किया गया।
2005 की गर्मियों में एमिनेम ने तीन वर्षों का अपना पहला यु.एस.संगीत समारोह, द एंगर मेनेजमेंट 3 टूअर सम्मिलित किया, जिसमें 50 सेन्ट, जी यूनिट, लिटल जों, डी 12, ओबी ट्राइस, अल्केमिस्ट और अन्य कई थे। अगस्त, 2005 में, एमिनेम ने अपना यूरोप का दौरा रद्द कर दिया और बाद में घोषणा की कि वह इलाज के लिए दवा पुनर्वास में प्रवेश ले रहा है, नींद की दवा की निर्भरता के लिए.
2008-2009: रीलैप्स और रीलैप्स 2
मुख्य लेख: रीलैप्स और रीलैप्स 2
एमिनेम, सितम्बर 2008 में सिरिअस चेनल शेड 45 में दिखाई दिए जिसमें उन्होंने कहा अब मै अपने काम पर ध्यान केन्द्रित कर रहा हूँ और नये गीत और बहुत से नये काम का निर्माण कर रहा हूँ  .तुम्हें पता है कि मैं जितना ज्यादा निर्माण करता हूँ मुझे उतना बेहतर महसूस होता है क्योंकि मैं नई बातें सीखने लगता हूँ. इस समय के लगभग ईन्टरस्कोप ने अन्तत एमिनेम की नई एलबम स्प्रिंग 2009 के साथ उनके अस्तित्व को स्वीकार किया बाद में वह समय अवधि बताई जब उस एलबम का सही समय था। दिसंबर 2008 में उन्होंने एलबम के बारे में अधिक जानकारी दी और उन्होंने हाल ही में बताया कि उसका शीर्षक रीलैप्स रखा जा रहा है। उन्होंने कहा, मैं और ड्रे पुराने दिनों की तरह प्रयोगशाला में वापिस आ गये हैं।  ड्रे रीलैप्स के बहुत से गानों का निर्माण करेगा।  हम अपने पुराने शरारती तरीकों में आ गये हैं, चलो इसे यहीं पर छोड़ दें.
5 मार्च 2009 को एमिनेम ने एक प्रेस विज्ञप्ति में कहा कि वह इस साल में दो एल्बम जारी कर रहा है। उसका पहला एल्बम रीलैप्स मई 19 में जारी हुआ तथा पहला अधिकारिक एकल "वी मेड यू" और उसके संगीत वीडियो 7 अप्रैल को जारी किये गये।. 3 अक्टूबर 2009 को एमिनेम एक बार फिर शेड 45 में डीजे वू किड, साथप्रकट हुए और उन्होंने घोषणा की कि डेनों पोर्टर और जस्ट ब्लेज़, रीलैप्स 2 में काम करने में बहुत व्यस्त हैं। 30 अक्टूबर को एमिनेम ने न्यू ओरलीन्स के वुडू म्युज़िक एक्सपीरियंस में अपना 2009 का पहला पूर्ण प्रदर्शन एक शीर्षक के रूप में दिया. प्रदर्शन में रीलैप्स के कई गाने, एमिनेम के पुराने हिट गाने तथा डी 12 की उपस्थिति भी शामिल थी। एल्बम बिकने में, एमिनेम के पिछले प्रयासों जितनी सफल न रही लेकिन इससे एमिनेम को व्यवसायिक सफलता और आलोचकों की प्रशंसा दोनों ही मिली. साथ ही उन्होंने हिप होप दुनिया में अपनी उपस्थिति फिर से दर्ज की. रीलैप्स को 2009 की सर्वश्रेष्ठ एलबम का नाम दिया गया। यह रिकार्डिंग इंडस्ट्री एसोसिएशन ऑफ़ अमेरिका द्वारा दोहरी प्लेटिनम प्रमाणित की गयी। इसकी दुनिया भर में 5 लाख से भी अधिक प्रतियाँ बिकी.
19 नवम्बर 2009 को एमिनेम ने अपनी वेबसाईट पर घोषणा की कि रीलैप्स:रिफिल 21 दिसम्बर को जारी की जायगी. एल्बम रीलैप्स को सात नये गाने, फारएवर टेकिंग माई बॉल सहित, पुनः जारी किया गया। एक बयान में उन्होंने अपनी आगामी सीडी का वर्णन किया।
शेडी रिकार्डस और डी12
क्योंकि एमिनेम बहु प्लेटिनम रिकार्ड बिक्री में सफल रहे, इंटर स्कोप ने उन्हें अपना रिकार्ड लेबल दे दिया. उन्होंने और उनके मेनेजर, पॉल रोसनबर्ग ने 1999 के अंत में शेडी रिकार्डस बनाया. उन्होंने अपने ही डेटरोइट समूह डी 12 और रैपर ओबिक ट्राईस लेबल का अनुसरण करते हुए हस्ताक्षर किया। 2002 में, एमिनेम ने शेडी और डाक्टर ड्रे के आफ्टरमाथ लेबल के संयुक्त उद्यम के माध्यम से 50 सेंट हस्ताक्षर किया। 2003 में, एमिनेम और डाक्टर ड्रे ने अटलांटा रैपर स्टेट क्यू को शेडी/ आफ्टरमाथ रोस्टर के लिए अनुबंदित किया। डीजे ग्रीन लेन्टर्न, जो कि एमिनेम का पूर्व डी जे था, शेडी रिकार्डस के लिए अनुबंदित किया गया जब तक कि 50 सेंट और जदकिस से सम्बन्धित एक विवाद ने उन्हें उस लेबल से विदा लेने के लिए मजबूर नहीं कर दिया. अब एल्केमिस्ट अधिकारिक तौर पर एमिनेम का डी जे है। 2005 में एमिनेम ने एक और अटलांटा रैपर, बौबी क्रीक वाटर को अनुबंधित किया और उस लेबल के साथ वेस्ट कोस्ट रैपर केशिस को भी.
5 दिसम्बर 2006 को शेडी रिकार्डस ने संकलन एल्बम जारी किया।Eminem Presents: The Re-Up यह एक मिश्रित टेप के रूप में शुरू हुआ लेकिन एमिनेम ने अनुभव किया कि इसकी सामग्री उमीद से बेहतर है और उन्होंने इसे पूर्ण एल्बम के रूप में जारी किया। इसका उदेश्य प्रोग्राम के तहत स्टेट क्यू, केशिस और बौबी क्रीक वाटर जैसे नये कलाकारों को स्थपित करने में सहायता करना था।
एमिनेम और रैपर्स प्रूफ और कोण अर्टिस ने डी 12 समूह के साथ मिलकर,  इन्फनिट  की रिकार्डिंग के समय के आसपास रैपर्स का समूह इकट्ठा किया और "डेटरोइट टवेलव" और "डर्टी दज़न" के लिए, बहु व्यक्ति समूह वू-टेंग क्लेन की तरह प्रदर्शन किया। सन् 2001 में, एमिनेम अपना रैप समूह डी 12 लोकप्रिय संगीत दृश्य में ले आया और समूह का पहला एलबम डेविल्स नाईट उस वर्ष आ गया। इस एल्बम का प्रथम एकल गीत "शिट ऑन यु" जारी किया गया और उसके बाद नशीली दवाओं के प्रयोग पर एक गीत पर्पल पिलज. रेडियो और टेलीविजन के लिए, संशोधित संस्करण "पिल्ज़" फिर से लिखा गया जिस में गानों में से नशीली दवाओं और सेक्स सन्दर्भ हटा दिए गये और इसका नाम बदल के "पर्पल हिल्स" रख दिया गया। जबकि वह एकल सफल था, एलबम का दूसरा एकल फाईट म्युज़िक इतना सफल नहीं था।
अपनी पहली फिल्म के बाद, डी12 ने स्टूडियो से तीन वर्ष का अवकाश ले लिया। बाद में सन 2004 में अपना दूसरा एल्बम डी12 वर्ल्ड जारी करने के लिए उसने फिर से समूह बनाया, जिसमे लोकप्रिय हिट माई बैंड प्रदर्शित किया गया। अप्रैल 2006 में, डी 12 का एक सदस्य, प्रूफ होलटन, 8 माईल रोड, डेटरोइट, मिशिगन क्लब बराल में मारा गया, जिसमे यु एस मिलिट्री का दिगज कीथ बेंदर जूनियर शामिल था, जो कि प्रूफ द्वारा मारा गया। ऐसा संदेह है कि पूल के खेल में बहस की वजह से विस्फोट हुआ। प्रूफ को कथित तौर पर, बेंदर के चचेरे भाई, मारियो एथ्रिज ने गोली मार दी वह एक निजी वाहन द्वारा जों हेल्थ कोनर क्रिक केम्पस, बाह्य रोगी आपातकालीन उपचार के लिए लाया गया लेकिन पहुंचने पर मृत घोषित कर दिया गया। एमिनेम और पूर्व डेटरोइट शेडी रिकार्डस के कलाकार ओबिस ट्राइस ने उसके अंतिम संस्कार पर बात की थी।
डी 12 के सदस्य बिजारे ने कहा कि एमिनेम अपने नए एल्बम ब्ल्यू चीज़ और कौने आइलैंड में चित्रित नहीं हुआ क्यूंकि "वह अपने काम करने में व्यस्त है ".
प्रभाव और रेप्पिंग की तकनीक
एमिनेम ने बहुत से एम् सी के नाम दिए हैं, जिन्होंने उनकी रैपिंग शैली को प्रभवित किया है। इनमें एषाम, कूल जी रेप , मसता एस , बिग डेडी काने , न्युक्ल्युस , आइस टी , मेंत्रोनिक्स , मैले मेल(विशेषकर द मेसेज गीत के लिए) , एल.एल.कूल जे , द बिसटी बोयज़ , रन डी एम् सी , रकिम और बूगी डाऊन प्रोडक्शन शामिल हैं।
अपनी पुस्तक हाउ टु रैप में गुरीला ब्लेक ने सूचित किया है कि अपनी रैपिंग तकनीक बनाने के लिए एमिनेम ने अन्य एम् सी का अध्ययन किया है - "एमिनेम ने सबकी बातों को सुना और इसी ने उन्हें महानतम में से एक बनाया". इसी पुस्तक में अन्य कई एम् सी द्वारा एमिनेम के रैपिंग तकनीक के विभिन्न पहलुओं की प्रशंसा की गयी है - इन तकनीक में विविध और विनोदी विषय अपने दर्शकों के साथ जुड़ने, एक अवधारणा को एलबम की श्रृंखला तक ले जाने, जटिल कविताओं की योजनाए , अपने शब्दों को ऐसे मोढ़ लेना कि वे कविता बन जाए, उसका बहु विषयों पर कविता प्रयोग, हर बार में बहुत सी कविताएँ फिट करना, जटिल कविताएँ, स्पष्ट उच्च्चारण, संगीत का प्रयोग तथा शब्द संकोचन शामिल हैं।
वह अपने अधिकतर गीत कागज़ पर लिखने के लिए जाने जाते हैं, जैसा कि उन्होंने अपने पुस्तक द वे आई एम् में दस्तावेज किया है कि "काम के नशे" और बहुत अधिक बोलने के कारण, वह गीत बनाने के लिए कुछ दिन या सप्ताह ले लेते हैं।
फीचरइंग और प्रस्तुतियां
हालांकि आमतौर पर उन्होंने आफ्टरमाथ एंटरटेनमेंट और शेडी रिकार्डस के अंतर्गत कई रैपर्स का सहयोग लिया। जैसे कि डाक्टर ड्रे, 50 सेंट, डी 12. एमिनेम ने रेदिमैन/ किड रोक, डी एम् एक्स, मिसी इलिओत्त, जे-जेड, मेथोद मैन जेदकिस, फेट जो, स्टिकी फिंग्स, टी.आई. और अन्य सहित कई कलाकारों के साथ सहयोग किया। एमिनेम ने 27 जून 2006 को 2006 के बूसता संगीत पुरुस्कार समारोह में बस्ता राईम्स के टच ईट रिमिक्स पर एक प्रत्यक्ष प्रदर्शन में एक गीत रैप किया। एमिनेंम एकोन के एकल "स्मेक देट" पर प्रदर्शित किया गया जो कि एकोन की एल्बम कोंविक्टेद में दिखाई दिया.
एमिनेम एक सक्रिय रैप निर्माता भी है। डी 12 की दो एलबम देविल्ज़ नाइट्स और डी 12 वर्ड के कार्यकारी निर्माता होने के इलावा उन्होंने ट्राइस की चियर्स और सेकोंड राउंड्स ऑन मी के साथ ही 50 सेन्ट की गेट रिच ऑर डाई ट्राइंग और द मस्करे का निर्माण किया। इसके अतिरिक्त, एमिनेम ने बहुत से प्रसिद रैपर्स के कई गानों का निर्माण किया और उनमे दिखाई भी दिए, जैसे कि जदकिस का "वेलकम टू डी-ब्लोक", जे-जेड का "रेनागाड़े" और "मोमेंट औफ़ क्लेरिटी", लायोड़ बैंक्स का "ऑन फायर", "वारीअर पार्ट 2" और "हेंड्स अप", टोनी यायो का "ड्रामा सेटर", ट्रिक ट्रिक का "वेलकम टू डेटरोइट " और जिबित का "माई नेम " और "डू नाट एप्रोच मी", इत्यादी. एमिनेम के ज्यादातर शो उन्होंने उनके पुराने सहयोगी जेफ़ बॉस के सह निर्माण के साथ, खुद निर्माण किये थे। एन्कोर पर उनका डाक्टर ड्रे से निर्माण विभाजित हो गया। सन 2004 में, एमिनेम 2पेक की माँ अफेनी शकूर के साथ 2पेक कि मरनोप्रान्त एल्बम लोयल टू द गेम्स के कार्यकारी निर्माता थे। उन्होंने ब्रिटेन का #1 एकल "गेटो गोस्पेल" जिसमे एल्टन जोन चित्रित थे, का निर्माण किया। उन्होंने नेस कि एल्बम गोड्ज़ सन के द क्रास का भी निर्माण किया। 15 अगस्त 2006 को ओबिस ट्राइस ने सेकिंड राऊँड्स ऑन मी जारी किया। एमिनेम ने इस एल्बम में आठ गानों का निर्माण किया। वह "देअर दे गो" गाने में चित्रित किये गए। एमिनेम ने ट्रिक ट्रिक की नई एल्बम द विलेन के कुछ गानों का निर्माण किया। वह "हू वांट इट" में भी चित्रित हुए.
अभिनय कैरियर
हालांकि 2001 की फिल्म द वाश में उनकी संक्षिप्त भूमिका थी, एमिनेम ने अधिकारिक रूप से अपना पहला होलीवुड अभिनय, अर्ध आत्मकथा, 8 माइल जो कि नवम्बर 2002 में जारी हुआ, से बनाया. उन्होंने कहा है कि फिल्म उनके जीवन का एक खाता नहीं है, बल्कि डेटरोइट में उनके बढ़ने का प्रतिनिधित्व है। उन्होंने लूज़ युअरसेल्फ सहित साउंड ट्रेक के कई नया गाने रिकार्ड किये, जिसने 2003 के सर्व श्रेष्ठ असली गीत का अकादमी पुरुस्कार जीता. हालाँकि एमिनेम के उस समारोह में अनुपस्थित होने के कारण यह गीत समारोह में प्रदर्शित नहीं किया गया। उनके सहयोगी, लुईस रेस्टो, गाने के सहलेखक, ने यह पुरुस्कार ग्रहण किया।